‘હિટમેન’ના નામથી જાણીતા ભારતીય ઓપનર રોહિત શર્માને એક મોટી સિદ્ધિ મળવા જઈ રહી છે. તે એવો પહેલો ક્રિકેટર બનવા જઈ રહ્યો છે જે અમેરિકામાં બેઝબૉલ મેચનું ઉદ્ઘાટન કરશે. IPLમાં મુંબઈ ઈન્ડિયન્સની કેપ્ટનશિપ સંભાળનારો રોહિત અમેરિકન મેજર લીગ બેઝબૉલ (MLB)માં સિએટલ મેરીનર્સના મેદાન પર રવિવારે લીગનું વિધિવત ઉદ્ઘાટન કરશે. અહીં રોહિત બેઝબૉલને પિચ કરી લીગની શરૂઆત કરશે. MLB અમેરિકા અને કેનાડાની સૌથી જૂની લીગ પૈકીની એક છે, જેમાં 30 ટીમો ભાગ લે છે.